ΑΠΟΦΑΣΗ ΤΗΣ ΕΠΟΠΤΕΥΟΥΣΑΣ ΑΡΧΗΣ ΕΖΕΣ αριθ. 48/94/COL της 8ης Ιουνίου 1994 σχετικά με συμπληρωματικές εγγυήσεις που αφορούν τη μεταδοτική γαστροεντερίτιδα για χοίρους που προορίζονται για κράτη ή περιφέρειες ΕΖΕΣ ελεύθερες από τη νόσο αυτή

Η ΕΠΟΠΤΕΥΟΥΣΑ ΑΡΧΗ ΕΖΕΣ,

Έχοντας υπόψη:

τη συμφωνία για τον Ευρωπαϊκό Οικονομικό Χώρο, όπως έχει προσαρμοστεί από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, και ιδίως το άρθρο 17 και το πρωτόκολλο 1 σημείο 4 στοιχείο δ),

την πράξη που αναφέρεται στο σημείο 1 του κεφαλαίου Ι του παραρτήματος Ι της συμφωνίας για τον Ευρωπαϊκό Οικονομικό Χώρο, περί προβλημάτων υγειονομικού ελέγχου στον τομέα των ενδοικοινοτικών συναλλαγών βοοειδών και χοιροειδών (οδηγία 64/432/ΕΟΚ του Συμβουλίου, η οποία εφεξής αναφέρεται ως πράξη για τα βοοειδή και τα χοιροειδή), και ιδίως το άρθρο 10,

τη συμφωνία μεταξύ των κρατών ΕΖΕΣ για τη θέσπιση Εποπτεύουσας Αρχής και Δικαστηρίου, όπως έχει προσαρμοστεί από το πρωτόκολλο προσαρμογής της συμφωνίας μεταξύ των κρατών ΕΖΕΣ για τη θέσπιση Εποπτεύουσας Αρχής και Δικαστηρίου, και ιδίως το άρθρο 5 παράγραφος 2 στοιχείο δ) και το πρωτόκολλο 1 άρθρο 1 στοιχείο γ),

Εκτιμώντας:

ότι η Φινλανδία, όπως έχει δηλώσει σε επιστολή της με ημερομηνία 28 Δεκεμβρίου 1993, εκτιμά ότι το έδαφός της είναι ελεύθερο από τη μεταδοτική γαστροεντερίτιδα (TGE) και έχει υποβάλει τα σχετικά στοιχεία τεκμηρίωσης στην Εποπτεύουσα Αρχή ΕΖΕΣ όπως προβλέπεται στο άρθρο 10 παράγραφος 1 της πράξης για τα βοοειδή και τα χοιροειδή 7

ότι πρέπει να οριστούν ορισμένες συμπληρωματικές εγγυήσεις για την προστασία του υγειονομικού καθεστώτος όσον αφορά αυτή τη νόσο στη Φινλανδία 7

ότι οι φινλανδικές αρχές ζητούν - για τις εντός των εθνικών συνόρων μετακινήσεις χοίρων αναπαραγωγής και κρεατοπαραγωγής - την εφαρμογή κανόνων τουλάχιστον ισοδυνάμων με αυτούς που προβλέπονται στην παρούσα απόφαση 7

ότι οι συμπληρωματικές εγγυήσεις που προβλέπονται στην παρούσα απόφαση δεν πρέπει να αποτελούν αντικείμενο αίτησης από τις χώρες ΕΖΕΣ και τα κράτη μέλη της ΕΚ ή τις περιφέρειές τους που θεωρούνται ελεύθερες από τη μεταδοτική γαστροεντερίτιδα 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Κτηνιατρικής Επιτροπής των χωρών ΕΖΕΣ η οποία επικουρεί την Εποπτεύουσα Αρχή των χωρών ΕΖΕΣ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

1. Οι χοίροι αναπαραγωγής που προέρχονται από άλλα κράτη ΕΖΕΣ ή από κράτη μέλη ΕΚ ή από περιφέρειές τους και προορίζονται για κράτη ΕΖΕΣ ή περιφέρειές τους στις οποίες δεν επιτρέπεται ο εμβολιασμός κατά της μεταδοτικής γαστροεντερίτιδας, και που περιλαμβάνονται στον πίνακα του παραρτήματος Ι, πρέπει να πληρούν τους ακόλουθους όρους:

1.1 είτε:

1.1.1. πρέπει να είναι υποχρεωτική η γνωστοποίηση της μεταδοτικής γαστροεντερίτιδας στο κράτος ΕΖΕΣ και στο κράτος μέλος ΕΚ καταγωγής 7

1.1.2. κατά τη διάρκεια των τελευταίων 12 μηνών δεν πρέπει να έχει διαπιστωθεί στην αγέλη καταγωγής - ούτε κλινικώς, ούτε παθολογικώς, ούτε ορολογικώς - κανένα κρούσμα μεταδοτικής γαστροεντερίτιδας 7

1.1.3. κατά τη διάρκεια των τελευταίων 12 μηνών δεν πρέπει να έχει χρησιμοποιηθεί στην αγέλη καταγωγής κανένα εμβόλιο κατά της μεταδοτικής γαστροεντερίτιδας 7

1.1.4. οι χοίροι πρέπει να έχουν κρατηθεί σε απομόνωση σε εγκατάσταση εγκεκριμένη από την αρμόδια αρχή, έτσι ώστε να ήταν αδύνατον να έχουν έλθει σε άμεση ή έμμεση επαφή με άλλους χοίρους, επί τουλάχιστον 30 ημέρες πριν από την μετακίνησή τους 7

1.1.5. οι χοίροι δεν πρέπει να έχουν υποβληθεί σε εμβολιασμό 7

1.1.6. οι χοίροι πρέπει να έχουν υποβληθεί σε ορολογική δοκιμή για την εξακρίβωση της παρουσίας αντισωμάτων του ιού της μεταδοτικής γαστροεντερίτιδας, 21 τουλάχιστον ημέρες μετά από την έναρξη της απομόνωσης των ζώων, με αρνητικά αποτελέσματα. Όλα τα ζώα που κρατήθηκαν σε απομόνωση πρέπει επίσης να έχουν παρουσιάσει αρνητικά αποτελέσματα στην ως άνω δοκιμή 7

1.1.7. οι χοίροι πρέπει να έχουν παραμείνει στην αγέλη καταγωγής από τη γένησή τους, ή πρέπει να έχουν παραμείνει στην αγέλη αποστολής επί τρεις μήνες, και σε άλλες αγέλες, ισοδύναμου υγειονομικού καθεστώτος, από τη γένησή τους 7

1.1.8. οι χοίροι δεν πρέπει να έρθουν σε επαφή με χοίρους οι οποίοι δεν πληρούν τους όρους που προβλέπονται στα σημεία 1.1.1 έως 1.1.7 κατά τη διάρκεια της μεταφοράς τους από τον τόπο καταγωγής ως την εκμετάλλευση προορισμού 7

1.2. είτε:

1.2.1. πρέπει να πληρούνται οι όροι που προβλέπονται στα σημεία 1.1.2 έως 1.1.8 7

1.2.2. σε περίπτωση που ο αριθμός των χοίρων οι οποίοι υποβάλλονται σε δοκιμή όπως προβλέπεται στο σημείο 1.1.6, είναι μικρότερος από 25, η αγέλη καταγωγής πρέπει να έχει υποβληθεί σε δοκιμή όπως προβλέπεται στο παράρτημα ΙΙ, με αρνητικό αποτέλεσμα, εντός 30 ημερών πριν από τη μετακίνηση.

2. Οι χοίροι κρεατοπαραγωγής που προέρχονται από άλλα κράτη ΕΖΕΣ ή από κράτη μέλη ΕΚ ή από περιφέρειές τους και προορίζονται για κράτη ΕΖΕΣ ή για περιφέρειές τους στις οποίες δεν επιτρέπεται ο εμβολιασμός κατά της μεταδοτικής γαστροεντερίτιδας, και που περιλαμβάνονται στον κατάλογο του παραρτήματος Ι, πρέπει να πληρούν τους ακόλουθους όρους:

2.1. είτε:

2.1.1. πρέπει να είναι υποχρεωτική η γνωστοποίηση της μεταδοτικής γαστροεντερίτιδας στο κράτος ΕΖΕΣ και στο κράτος μέλος ΕΚ καταγωγής 7

2.1.2. κατά τη διάρκεια των τελευταίων 12 μηνών δεν πρέπει να έχει διαπιστωθεί στην αγέλη καταγωγής - ούτε κλινικώς, ούτε παθολογικώς, ούτε ορολογικώς - κανένα κρούσμα μεταδοτικής γαστροεντερίτιδας 7

2.1.3. οι χοίροι δεν πρέπει να έχουν υποβληθεί σε εμβολιασμό 7

2.1.4. δεν είναι αναγκαίο να υποβληθούν τα ζώα σε δοκιμή πριν από τη μετακίνησή τους, εφόσον η αγέλη καταγωγής εντάσσεται σε επίσημο πρόγραμμα παρακολούθησης όπου το 15 % τουλάχιστον των ζώων αναπαραγωγής (ή 25 ζώα τουλάχιστον - ισχύει το μεγαλύτερο μέγεθος) υποβάλλονται σε δοκιμή κάθε έτος. Οι χρονικές περίοδοι αυτών των δοκιμών πρέπει να υποδιαιρούνται σε τρεις τουλάχιστον, λίγο-πολύ ισομερείς, υποπεριόδους, που πρέπει να απέχουν μεταξύ τους κατά δύο τουλάχιστον μήνες 7 οι μετακινήσεις προς αυτές τις αγέλες πρέπει να προέρχονται αποκλειστικά και μόνον από αγέλες ισοδύναμου ή αυστηρότερου υγειονομικού καθεστώτος και να μην έχει εκδηλωθεί κανένα κλινικό κρούσμα μεταδοτικής γαστροεντερίτιδας σε ακτίνα 2 χιλιομέτρων από την αγέλη καταγωγής κατά τη διάρκεια των προηγούμενων 60 ημερών 7

2.1.5. σε περίπτωση που η αγέλη καταγωγής δεν εντάσσεται σε πρόγραμμα παρακολούθησης όπως προβλέπεται στο ως άνω σημείο 2.1.4, οι προς μετακίνηση χοίροι πρέπει να έχουν υποβληθεί σε δοκιμή για την ανίχνευση τυχόν παρουσίας αντισωμάτων του ιού της μεταδοτικής γαστροεντερίτιδας, με χρήση ορολογικής δοκιμής, όπως προβλέπεται στο παράρτημα ΙΙ. Οι προς μετακίνηση χοίροι πρέπει να έχουν απομονωθεί από την αγέλη καταγωγής πριν από τη διεξαγωγή της δοκιμής. Τα ζώα πρέπει να έχουν υποβληθεί σ' αυτήν τη δοκιμή εντός του δεκαημέρου που προηγείται της μετακίνησή τους, με αρνητικό αποτέλεσμα 7

2.1.6. οι χοίροι πρέπει να έχουν παραμείνει στην αγέλη καταγωγής από τη γέννησή τους, ή πρέπει να έχουν παραμείνει στην αγέλη αποστολής επί τρεις μήνες, και σε άλλες αγέλες, ισοδύναμου υγειονομικού καθεστώτος, από τη γέννησή τους 7

2.1.7. οι χοίροι δεν πρέπει να έρθουν σε επαφή με χοίρους οι οποίοι δεν πληρούν τους όρους που προβλέπονται στα σημεία 2.1.2 έως 2.1.6 κατά τη διάρκεια της μεταφοράς τους από τον τόπο καταγωγής ως την εκμετάλλευση προορισμού 7

2.2. είτε:

2.2.1. πρέπει να πληρούνται οι όροι που ορίζονται στα σημεία 2.1.2 έως 2.1.4 και 2.1.6 έως 2.1.7 7

2.2.2. κατά τη διάρκεια των τελευταίων 12 μηνών δεν πρέπει να έχει χρησιμοποιηθεί στην αγέλη καταγωγής κανένα εμβόλιο κατά της μεταδοτικής γαστροεντερίτιδας 7

2.2.3. η τελευταία δοκιμή πρέπει να διεξαχθεί όπως προβλέπεται στο ακόλουθο σημείο 2.1.4, εντός 60 ημερών πριν από τη μετακίνηση 7

2.2.4. σε περίπτωση που η αγέλη καταγωγής δεν εντάσσεται σε πρόγραμμα παρακολούθησης όπως προβλέπεται στο ως άνω σημείο 2.1.4, οι προς μετακίνηση χοίροι πρέπει να έχουν υποβληθεί σε δοκιμή για την ανίχνευση τυχόν παρουσίας αντισωμάτων του ιού της μεταδοτικής γαστροεντερίτιδας, με χρήση ορολογικής δοκιμής όπως προβλέπεται στο παράρτημα ΙΙ. Οι προς μετακίνηση χοίροι πρέπει να έχουν απομονωθεί από την αγέλη καταγωγής πριν από τη διεξαγωγή της δοκιμής. Τα ζώα πρέπει να έχουν υποβληθεί σ' αυτή τη δοκιμή εντός του δεκαημέρου που προηγείται της μετακίνησής τους, με αρνητικό αποτέλεσμα.

3. Τα ζώα που αναφέρονται στο σημείο 2 πρέπει να μεταφέρονται απευθείας στην εκμετάλλευση προορισμού και να παραμένουν εκεί μέχρι τη σφαγή τους, εκτός αν επιτρέπεται κάτι άλλο από την αρμόδια αρχή στο κράτος ΕΖΕΣ προορισμού. Η αρμόδια αρχή του κράτους ΕΖΕΣ προορισμού δύναται να απαιτήσει την απευθείας μετάβαση των χοίρων στον τόπο σφαγής τους.

4. Οι χοίροι που προορίζονται για σφαγή και που προέρχονται από άλλα κράτη ΕΖΕΣ ή κράτη μέλη ΕΚ ή περιφέρειές τους και προορίζονται για κράτη ΕΖΕΣ ή για περιφέρειές τους, που περιλαμβάνονται στον κατάλογο του παραρτήματος Ι, πρέπει να πληρούν τους ακόλουθους όρους:

4.1. οι χοίροι πρέπει να μεταφέρονται απευθείας στο σφαγείο προορισμού 7

4.2. οι χοίροι δεν πρέπει να έχουν υποβληθεί σε εμβολιασμό 7

4.3. κατά τη διάρκεια των τελευταίων 3 μηνών δεν πρέπει να έχουν διαπιστωθεί στην αγέλη καταγωγής - ούτε κλινικώς, ούτε παθολογικώς, ούτε ορολογικώς - κανένα κρούσμα μεταδοτικής γαστροεντερίτιδας 7

4.4. οι χοίροι πρέπει να έχουν παραμείνει στην αγέλη καταγωγής τους κατά τη διάρκεια των προηγουμένων 60 ημερών ή από τη γένησή τους 7

4.5. οι χοίροι δεν πρέπει να έρχονται σε επαφή με χοίρους οι οποίοι δεν πληρούν τους όρους που προβλέπονται στα σημεία 4.1 έως 4.4 κατά τη διάρκεια της μεταφοράς τους από τον τόπο καταγωγής τους μέχρι το σφαγείο.

5. Το υγειονομικό πιστοποιητικό που αναφέρεται ως πρότυπο ΙΙΙ στο παράρτημα ΣΤ της πράξης για τα βοοειδή και τα χοιροειδή, πρέπει να συμπληρώνεται από το ακόλουθο κείμενο όταν πρόκειται για χοίρους που προορίζονται για κράτος ή περιφέρεια ΕΖΕΣ που περιλαμβάνεται στον κατάλογο του παραρτήματος Ι και προέρχονται από κράτος ΕΖΕΣ ή κράτος μέλος ΕΚ ή περιφέρειά του 7

«χοίροι που πληρούν τους όρους της απόφασης της Εποπτεύουσας Αρχής ΕΖΕΣ αριθ. 48/94/COL της 8ης Ιουνίου 1984 όσον αφορά τη μεταδοτική γαστροεντερίτιδα.»

6. Οι όροι που προβλέπονται στα σημεία 1 έως 5 δεν ισχύουν για την εισαγωγή χοίρων σε κράτος ή περιφέρεια ΕΖΕΣ που περιλαμβάνεται στον κατάλογο του παραρτήματος Ι, και που προέρχονται από κράτος ΕΖΕΣ ή από κράτος μέλος ΕΚ ή από περιφέρειά του, για τα οποία, δυνάμει του άρθρου 10 της πράξης για τα χοιροειδή και τα βοοειδή, έχουν χορηγηθεί συμπληρωματικές εγγυήσεις που αντιστοιχούν σ' αυτές που προβλέπονται στην παρούσα απόφαση.

7. Ένα κράτος ΕΖΕΣ που περιλαμβάνεται στο παράρτημα Ι, πρέπει να υποβάλλει ετήσιες εκθέσεις σχετικά με την παρακολούθηση και τα ευρήματα που αφορούν τη μεταδοτική γαστροεντερίτιδα. Η έκθεση αυτή πρέπει να υποβάλλεται στην Εποπτεύουσα Αρχή ΕΖΕΣ το αργότερο μέχρι την 1η Απριλίου του επομένου έτους.

8. Η παρούσα απόφαση τίθεται σε ισχύ την 1η Ιουλίου 1994.

9. Η παρούσα απόφαση απευθύνεται στα κράτη ΕΖΕΣ.

10. Η παρούσα απόφαση είναι έγκυρη στην αγγλική γλώσσα.

Βρυξέλλες, 8 Ιουνίου 1994.

Για την Εποπτεύουσα Αρχή ΕΖΕΣ

Pekka SΔILΔ

College Member

ΠΑΡΑΡΤΗΜΑ Ι

Περιφέρειες ελεύθερες από μεταδοτική γαστροεντερίτιδα στις οποίες δεν επιτρέπεται εμβολιασμός

Φινλανδία: όλες οι περιφέρειες.

ΠΑΡΑΡΤΗΜΑ ΙΙ

>ΘΕΣΗ ΠΗΝΑΚΑ>

Στη δοκιμή πρέπει να υποβάλλονται ζώα κάθε ηλικίας και από κάθε παρτίδα.

ΠΑΡΑΡΤΗΜΑ ΙΙΙ

>ΘΕΣΗ ΠΗΝΑΚΑ>

Στη δοκιμή πρέπει να υποβάλλονται ζώα κάθε ηλικίας και από κάθε παρτίδα.